APSTIPRINĀTS

Valsts kases 2017. gada 25. septembra

iepirkuma komisijas sēdē,

protokols Nr. 3

**Nolikums**

Rīgā

|  |  |  |  |
| --- | --- | --- | --- |
| 25.09.2017. |  | Nr. | VK/2017/06 |

Iepirkuma nolikums

1. **Iepirkuma priekšmets un paredzamā līgumcena:**
   1. Valsts kases ePakalpojumu sistēmu lietojamības izpēte, ko veic pakalpojuma sniedzējs atbilstoši pasūtītāja prasībām.

CPV kods 72254100-1„Sistēmu testēšanas pakalpojumi”

1. Paredzamā maksimālā līgumcena ir 21 917, 35 EUR (bez PVN).
2. **Pasūtītājs un iepirkuma identifikācijas numurs:**
   1. Pasūtītājs un rekvizīti:

Valsts kase

Smilšu ielā 1

Reģ. Nr. 90000597275

Tālruņa Nr. 67094222

Faksa Nr. 67094220

[kase@kase.gov.lv](mailto:kase@kase.gov.lv);

* 1. Iepirkuma identifikācijas numurs: VK/2017/06.

1. **Iepirkuma veids**

Publiskais iepirkums saskaņā ar Publisko iepirkumu likuma (turpmāk – PIL) 9. pantu.

1. **Piedāvājumu iesniegšanas laiks un vieta**
   1. Piedāvājumi jāiesniedz līdz 2017. gada 09.10.2017. plkst. 11.00 Valsts kases Birojā A308.kab., Smilšu ielā 1, Rīgā, LV-1919 vai pa pastu; kontaktpersona – Valsts kases Klientu apkalpošanas un pakalpojumu attīstības departamenta direktors Mārtiņš Prikulis tālr.: 67094291; fakss: 67094220 e-pasts: [martins.prikulis@kase.gov.lv](mailto:andris.rutkis@kase.gov.lv).
   2. Piedāvājumu, kas iesniegts vai piegādāts pēc iepirkuma nolikuma 4.1.apakšpunktā norādītā termiņa, neatvērtu nosūta atpakaļ tā iesniedzējam.
2. **Piedāvājumu noformēšana**
   1. Piedāvājums jāiesniedz aizlīmētā aploksnē. Piedāvājumam jābūt latviešu valodā un jāsastāv no viena piedāvājuma oriģināla un vienas kopijas elektroniskā formātā.
   2. Uz aploksnes jābūt norādei:
      1. piedāvājums iepirkumam „Valsts kases ePakalpojumu sistēmu lietojamības izpēte”;
      2. identifikācijas Nr. VK/2017/06;
      3. pretendenta nosaukums, juridiskā adrese, tālruņa un faksa numurs;
      4. neatvērt līdz 2017. gada 09.10.2017. plkst.11:00.
   3. Piedāvājuma oriģināleksemplāru noformē un iesniedz kā vienu sējumu ar uzrakstu „ORIĢINĀLS”. Sējumam pievieno satura rādītāju, visas lapas sanumurē un cauršauj ar diegu vai caurauklo ar auklu, kuras galus sasien mezglā, mezglu pielīmējot sējuma pēdējai lapai ar papīra uzlīmi. Uz papīra uzlīmes raksta apliecinājuma tekstu, norādot: sējumā sanumurēto un cauršūto (cauraukloto) lapu skaits, norādīts ar cipariem un vārdiem. Apliecinājuma tekstu ar parakstu apliecina persona, kura cauršuva (cauraukloja) sējumu, parakstā iekļaujot personas parakstu, tā atšifrējumu un ziņas, kas ļauj nepārprotami identificēt šo personu. Kā arī norāda apliecinājuma izdarīšanas datumu.
   4. Piedāvājuma kopiju elektroniskā formātā (CD/DVD vai USB zibatmiņa) noformē MS Office, MS Project, Adobe Acrobat vai OpenOffice/LibreOffice nolasāmā formātā.
   5. Pretendents samaksā visus izdevumus, kas saistīti ar piedāvājuma sagatavošanu un iesniegšanu pasūtītājam.
3. **Nosacījumi pretendentu dalībai iepirkuma procedūrā:**
   1. Iepirkuma procedūras piedāvājumam jābūt par visu iepirkuma priekšmeta apjomu.
   2. Iepirkumā var piedalīties jebkura persona vai personu apvienība, kura atbilst iepirkuma nolikumā izvirzītajām prasībām.
   3. Ja piegādātājs ir laikus pieprasījis papildu informāciju par iepirkuma nolikumā iekļautajām prasībām, iepirkuma komisija to sniedz triju darbdienu laikā, bet ne vēlāk kā četras dienas pirms piedāvājumu iesniegšanas termiņa beigām. Papildu informāciju iepirkuma komisija nosūta piegādātājam, kas uzdevis jautājumu, un vienlaikus ievieto sniegto atbildi arī pasūtītāja tīmekļvietnes [www.kase.gov.lv](http://www.kase.gov.lv) sadaļā „Publiskie iepirkumi”, kur ir pieejams iepirkuma nolikums, norādot arī uzdoto jautājumu.
4. **Pretendentu atlases prasības, iesniedzamie pretendentu atlases dokumenti un pārbaudāmās ziņas:**
   1. **Pretendentu atlases prasības:**
      1. Pasūtītājs izslēdz pretendentu, kuram būtu piešķiramas iepirkuma līguma slēgšanas tiesības, no dalības iepirkumā jebkurā no šādiem gadījumiem, ja:
         1. pasludināts pretendenta maksātnespējas process (izņemot gadījumu, kad maksātnespējas procesā tiek piemērots uz parādnieka maksātspējas atjaunošanu vērsts pasākumu kopums), apturēta tā saimnieciskā darbība vai pretendents tiek likvidēts;
         2. ir konstatēts, ka piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *euro*. Attiecībā uz Latvijā reģistrētiem un pastāvīgi dzīvojošiem pretendentiem iepirkuma komisija ņem vērā informāciju, kas ievietota Ministru kabineta noteiktajā informācijas sistēmā Valsts ieņēmumu dienesta publiskās nodokļu parādnieku datubāzes un Nekustamā īpašuma nodokļa administrēšanas sistēmas pēdējās datu aktualizācijas datumā;
         3. iepirkuma procedūras dokumentu sagatavotājs (pasūtītāja amatpersona vai darbinieks), iepirkuma komisijas loceklis vai eksperts ir saistīts ar pretendentu PIL 25. panta pirmās un otrās daļas izpratnē vai ir ieinteresēts kāda pretendenta izvēlē, un pasūtītājam nav iespējams novērst šo situāciju ar mazāk pretendentu ierobežojošiem pasākumiem;
         4. uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst prasībām, kas noteiktas paziņojumā par plānoto līgumu vai iepirkuma nolikumā, kā arī uz personālsabiedrības biedru, ja pretendents ir personālsabiedrība, ir attiecināmi PIL 9. panta astotās daļas 1., 2 un 3. punkta (nolikuma 7.1.1.1., 7.1.1.2. un 7.1.1.3. apakšpunkts) nosacījumi.
      2. Pretendentam laika posmā no 2015. - 2017. gadam ir pieredze ar vismaz trīs UX (User experience design) un UI (User interface) risinājumiem/projektiem, no kuriem vismaz viens ieviests finanšu sektorā.
      3. Pakalpojuma izpildei Pretendentam jānodrošina pieredzējušu UX (User experience design)/UI (User interface) jomas speciālistu piesaisti.

* 1. **Iesniedzamie pretendentu atlases dokumenti un pārbaudāmās ziņas:**
     1. Pretendenta pieteikums iepirkumam (nolikuma 2.pielikums). Pieteikumu paraksta pretendenta vadītājs vai vadītāja pilnvarota persona (jānorāda pilns vārds, uzvārds un amats). Pieteikumā norāda pretendenta nosaukumu un rekvizītus, kā arī apliecina, ka:
        1. iepirkuma nolikuma nosacījumi ir skaidri un saprotami, pretendents tiem piekrīt un nodrošina to izpildi;
        2. parakstot iepirkuma līgumu, piegādātājs piekrīt iepirkuma līguma publicēšanai pasūtītāja tīmekļvietnē saskaņā ar PIL 9. panta astoņpadsmito daļu.
     2. 7.1.2. un 7.1.3. apakšpunktā minēto pieredzi jāapliecina ar realizēto projektu uzskaitījuma aprakstu par 2015. – 2017. gadu.
  2. **Pārbaudāmās ziņas:**
     1. Lai pārbaudītu, vai pretendents nav izslēdzams no dalības iepirkumā PIL 9. panta astotās daļas 1., 2. vai 4. punktā minēto apstākļu dēļ, iepirkuma komisija:
        1. attiecībā uz Latvijā reģistrētu vai pastāvīgi dzīvojošu pretendentu un PIL 9. panta astotās daļas 4. punktā minēto personu, izmantojot Ministru kabineta noteikto informācijas sistēmu, Ministru kabineta noteiktajā kārtībā iegūst informāciju:
           1. par PIL 9. panta astotās daļas 1.punktā minētajiem faktiem — no Uzņēmumu reģistra;
           2. par PIL 9. panta astotās daļas 2.punktā minētajiem faktiem — no Valsts ieņēmumu dienesta un Latvijas pašvaldībām. Iepirkuma komisija attiecīgo informāciju no Valsts ieņēmumu dienesta un Latvijas pašvaldībām ir tiesīga saņemt, neprasot pretendenta un PIL 9. panta astotās daļas 4. punktā minētās personas piekrišanu;
        2. attiecībā uz ārvalstī reģistrētu vai pastāvīgi dzīvojošu pretendentu un PIL 9. panta astotās daļas 4. punktā minēto personu pieprasa, lai pretendents iesniedz attiecīgās kompetentās institūcijas izziņu (izsniegtu ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu), kas apliecina, ka uz to un PIL 9. panta astotās daļas 4. punktā minēto personu neattiecas PIL 9. panta astotajā daļā noteiktie gadījumi. Termiņu izziņas iesniegšanai iepirkuma komisija nosaka ne īsāku par 10 darbdienām pēc pieprasījuma izsniegšanas vai nosūtīšanas dienas. Ja attiecīgais pretendents noteiktajā termiņā neiesniedz minēto izziņu, iepirkuma komisija to izslēdz no dalības iepirkumā;
        3. atkarībā no atbilstoši PIL 9. panta devītās daļas 1.punkta „b” apakšpunktam (nolikuma 7.3.1.1.2.apakšpunkts) veiktās pārbaudes rezultātiem iepirkuma komisija:
           1. neizslēdz pretendentu no dalības iepirkumā, ja konstatē, ka saskaņā ar Ministru kabineta noteiktajā informācijas sistēmā esošo informāciju pretendentam un PIL 9. panta astotās daļas 4. punktā minētajai personai nav nodokļu parādu, tai skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro*;
           2. informē pretendentu par to, ka saskaņā ar Valsts ieņēmumu dienesta publiskās nodokļu parādnieku datubāzes vai Nekustamā īpašuma nodokļa administrēšanas sistēmas pēdējās datu aktualizācijas datumā Ministru kabineta noteiktajā informācijas sistēmā ievietoto informāciju tam vai PIL 9. panta astotās daļas 4. punktā minētajai personai piedāvājumu iesniegšanas termiņa pēdējā dienā vai arī dienā, kad pieņemts lēmums par iespējamu līguma slēgšanas tiesību piešķiršanu, ir nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā pārsniedz 150 *euro*, un nosaka termiņu — 10 dienas pēc informācijas izsniegšanas vai nosūtīšanas dienas —, līdz kuram iesniedzams apliecinājums, ka pretendentam piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, nebija nodokļu parādu, tai skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro*. Ja noteiktajā termiņā apliecinājums nav iesniegts, iepirkuma komisija pretendentu izslēdz no dalības iepirkumā;
        4. Pretendents, lai apliecinātu, ka tam un PIL 9. panta astotās daļas 4. punktā minētajai personai nebija nodokļu parādu, tai skaitā valsts sociālās apdrošināšanas obligāto iemaksu parādu, kas kopsummā Latvijā pārsniedz 150 *euro*, PIL 9. panta desmitās daļas 2. punktā minētajā termiņā iesniedz:
           1. attiecīgās personas vai tās pārstāvja apliecinātu izdruku no Valsts ieņēmumu dienesta elektroniskās deklarēšanas sistēmas vai Valsts ieņēmumu dienesta izziņu par to, ka attiecīgajai personai nebija attiecīgo nodokļu parādu, tai skaitā valsts sociālās apdrošināšanas iemaksu parādu;
           2. pašvaldības izdotu izziņu par to, ka attiecīgajai personai nebija nekustamā īpašuma nodokļa parādu;
           3. līdz piedāvājumu iesniegšanas termiņa pēdējai dienai vai dienai, kad pieņemts lēmums par iespējamu iepirkuma līguma slēgšanas tiesību piešķiršanu, — kopiju no Valsts ieņēmumu dienesta lēmuma vai pašvaldības kompetentas institūcijas izdota lēmuma par nodokļu samaksas termiņa pagarināšanu vai atlikšanu vai kopiju no vienošanās ar Valsts ieņēmumu dienestu par nodokļu parāda nomaksu, vai citus objektīvus pierādījumus par nodokļu parādu neesību.
        5. Ja tādi dokumenti, ar kuriem ārvalstī reģistrēts vai pastāvīgi dzīvojošs pretendents var apliecināt, ka uz to neattiecas PIL 9. panta astotajā daļā noteiktie gadījumi, netiek izdoti vai ar šiem dokumentiem nepietiek, lai apliecinātu, ka uz šo pretendentu neattiecas PIL 9. panta astotajā daļā noteiktie gadījumi, minētos dokumentus var aizstāt ar zvērestu vai, ja zvēresta došanu attiecīgās valsts normatīvie akti neparedz, — ar paša pretendenta vai PIL 9. panta astotās daļas 4. punktā minētās personas apliecinājumu kompetentai izpildvaras vai tiesu varas iestādei, zvērinātam notāram vai kompetentai attiecīgās nozares organizācijai to reģistrācijas (pastāvīgās dzīvesvietas) valstī.

1. **Tehniskā specifikācija**
   1. Jāiesniedz Tehniskais piedāvājums saskaņā ar iepirkuma nolikuma 1.pielikumu.
   2. Tehniskā piedāvājuma sagatavošanai, pasūtītājs pēc pieprasījuma informē piegādātāju par saistošajiem normatīvajiem aktiem. Kā arī saskaņā ar iepirkuma nolikuma 4. pielikumu pēc pieprasījuma izsniedz ar Sistēmām saistītos nepublicētos, tikai autorizētiem lietotājiem pieejamos lietotāju ceļvežus/rokasgrāmatas.
2. **Finanšu piedāvājums**

Piedāvājumam jābūt izteiktam *euro* bez PVN atbilstoši Finanšu piedāvājuma veidlapai (nolikuma 3.pielikums).

1. **Iepirkuma līgums**

Iepirkuma līgums tiek noslēgts ar iepirkuma uzvarētāju un stājas spēkā abpusējas parakstīšanas dienā.

Līguma (iepirkuma priekšmeta) izpildes laiks: 6 mēnešu laikā no iepirkuma līguma spēkā stāšanās dienas.

1. **Piedāvājumu vērtēšana un lēmuma pieņemšana**
   1. Pretendentu novērtēšanā un salīdzināšanā iepirkuma komisija izskata piedāvājuma atbilstību iepirkuma nolikumā norādītajām prasībām.
   2. Ja pretendenta iesniegtā piedāvājuma kopsumma pārsniedz iepirkuma nolikuma 1.2. apakšpunktā norādīto paredzamo līgumcenu, piedāvājums tiek noraidīts.
   3. Piedāvājumus, kas neatbilst iepirkuma nolikuma prasībām, iepirkuma komisija noraida kā neatbilstošu un tālāk neizskata.
   4. Iepirkuma komisija izvēlas saimnieciski visizdevīgāko piedāvājumu ar vienīgo vērtējuma kritēriju - viszemāko cenu, kas atbilst iepirkuma nolikumā norādītajām prasībām.
   5. Ja iepirkumu komisija konstatē, ka saskaņā ar 11.4. apakšpunkta nosacījumiem vairāki pretendenti ir iesnieguši piedāvājumus ar vienādu vērtējumu, t.i., vienādu cenu, par uzvarētāju atzīst pretendentu, kuram ir lielāka pieredze atbilstoši 7.1.2. un 7.1.3. apakšpunkta prasībām.
   6. Iepirkuma komisija informē visus pretendentus par iepirkumā izraudzīto pretendentu vai pretendentiem triju (3) darbdienu laikā pēc lēmuma pieņemšanas, kā arī lēmumu ievieto pasūtītāja tīmekļvietnes: [www.kase.gov.lv](http://www.kase.gov.lv) sadaļā „Publiskie iepirkumi”.
   7. Pasūtītājs slēgs ar izraudzīto pretendentu iepirkuma līgumu, pamatojoties uz pretendenta piedāvājumu, un saskaņā ar iepirkuma nolikuma noteikumiem un nolikumam pievienoto iepirkuma līguma projektu (nolikuma 4.pielikums). Pretendenta iebildumi par iepirkuma nolikumam pievienotā iepirkuma līguma projekta nosacījumiem jāizsaka piedāvājuma sagatavošanas laikā. Slēdzot iepirkuma līgumu, iebildumus par iepirkuma līguma projekta nosacījumiem nepieņem.
   8. Desmit darbdienu laikā pēc tam, kad stājas spēkā iepirkuma līgums vai tā grozījumi, pasūtītājs tīmekļvietnes: [www.kase.gov.lv](http://www.kase.gov.lv) sadaļā „Publiskie iepirkumi” ievieto attiecīgi iepirkuma līguma vai tā grozījumu tekstu, atbilstoši normatīvajos aktos noteiktajai kārtībai ievērojot komercnoslēpuma aizsardzības prasības. Iepirkuma līguma un tā grozījumu teksts ir pieejams pasūtītāja tīmekļvietnes: [www.kase.gov.lv](http://www.kase.gov.lv) sadaļā „Publiskie iepirkumi” vismaz visā iepirkuma līguma darbības laikā, bet ne mazāk kā 36 mēnešus pēc iepirkuma līguma spēkā stāšanās dienas.
   9. Grozījumus iepirkuma līgumā, kas noslēdzams PIL 9. pantā noteiktajā kārtībā, izdara, ievērojot PIL 61. pantu.
2. **Cita informācija**

12.1. Ja iepirkuma piedāvājumā ir iekļauta informācija, kuru pretendents uzskata par komercnoslēpumu, tas ir jānorāda atbilstoši Informācijas atklātības likumā noteiktajam.

12.2. Pielikumā:

1. pielikums “Tehniskā specifikācija” – 5 lp.

2. pielikums “Pieteikums dalībai iepirkumā” – 1 lp.

3. pielikums “Finanšu piedāvājuma veidlapa” – 1 lp.

4. pielikums “Konfidencialitātes saistību apliecinājums” – 1 lp.

5. pielikums “Līguma projekts” – 6 lp.

|  |  |
| --- | --- |
| Iepirkuma „Valsts kases ePakalpojumu sistēmu lietojamības izpēte”  komisijas priekšsēdētājs | M. Prikulis |
| Cunska 67094390 |  |

1. pielikums

iepirkuma

„Valsts kases ePakalpojumu sistēmu

lietojamības izpēte”


(Nr.VK/2017/06) nolikumam

Tehniskā specifikācija

1. **Dokumenta apraksts.**
   1. Tehniskā specifikācija ir dokuments, kas apraksta veicamo Valsts kases ePakalpojumu sistēmu lietojamības izpētes pakalpojumu apjomu. Piegādātājs apliecina, ka pakalpojumu sniegs atbilstoši iepirkuma tehniskajā specifikācijā noteiktajam.
2. **Saīsinājumu un terminu skaidrojums.**

| **Termins vai saīsinājums** | **Apraksts** |
| --- | --- |
| eKase | Budžeta elektronisko norēķinu sistēma „eKase” |
| ePārskati | Ministriju, centrālo valsts iestāžu un pašvaldību budžeta pārskatu informācijas sistēma. |
| Iepirkuma līgums | Ar Piegādātāju noslēgts iepirkuma līgums |
| Pasūtītājs | Valsts kase |
| Piegādātājs | Konkursa „Valsts kases ePakalpojumu sistēmu lietojamības izpēte” izraudzīts pretendents, ar kuru ir noslēgts iepirkuma līgums |
| Sistēmas | ePakalpojumu sistēmas - eKase un ePārskati |

1. **Esošās situācijas apraksts un iepirkuma mērķis.**
   1. Iepirkuma mērķis ir veikt Valsts kases ePakalpojumu sistēmu: Valsts budžeta elektronisko norēķinu sistēma “eKase” un Ministriju, centrālo valsts iestāžu un pašvaldību budžeta pārskatu informācijas sistēmas “ePārskati” lietojamības izpēti un noskaidrot ePakalpojumu sistēmu lietotāju viedokli par ePakalpojumu lietošanas ērtumu un saprotamību. Apzināt veicamos pasākumus ePakalpojumu pieejamības un lietojamības pilnveidošanai, izpētes procesā iesaistot UX/UI (*User experience/* *User interface*) dizaina speciālistus, lai saņemtu priekšlikumus par efektīvāko risinājumu Portāla (ePakalpojumu sistēmu) navigācijas pilnveidošanai, kas nodrošina klientiem vienotu un ērtu piekļuvi Valsts kases nodrošinātajiem ePakalpojumiem, un ir draudzīgs un saprotams lietojot ePakalpojumu sistēmas. Šo pilnveidojumu rezultātā tiktu ievērojami samazināts ePakalpojumu lietotāju patērētais laiks pakalpojuma izmantošanai, samazināts atbalsta dienesta noslogojums un palielināta lietotāju apmierinātība ar ePakalpojumiem.
2. **ePakalpojumu sistēmu apraksti.**
   1. **eKase** – Budžeta elektronisko norēķinu sistēma nodrošina klientiem, kuriem ir atvērti konti Valsts kasē, atbilstoši pilnvarojuma režīmam, iespēju izpildīt maksājumu rīkojumus, apskatīt maksājumu rīkojumu izpildes rezultātus, kā arī saņemt Valsts kases piedāvāto finanšu informāciju. eKase, atbilstoši tās lietošanas mērķim, ir paredzēta maksājuma rīkojumu izpildes nodrošināšanai un tās galvenā lietotāju mērķu grupa ir iestāžu vadītāji, kuri veic maksājuma rīkojumu autorizēšanu un grāmatvedības darbinieki, kuri veic maksājuma rīkojumu iesniegšanu izpildei un veic iestādes grāmatvedības uzskaiti.
   2. **ePārskati -** paredzēti, lai nodrošinātu un atbalstītu valsts un pašvaldību budžeta iestāžu, no valsts budžeta daļēji atvasinātu publisku personu, budžeta nefinansētu iestāžu, ostu, brīvostu un kapitālsabiedrību, kā arī citu iestāžu, kam normatīvajos aktos ir noteikta ePārskatu lietošana, finanšu un budžeta izpildes pārskatu pārvaldību un tiešsaistes informācijas apmaiņu. Pārskatu sagatavošana iespējama manuāli ievadot datus, kā arī izmantojot pārskatu elektroniskā datu apmaiņas faila formāta aprakstu, importējot datus no grāmatvedības uzskaites programmas ePārskatu sistēmā, tādējādi nodrošinot pārskatu automātisku sagatavošanu. Sistēma nodrošina pārskatu summēšanu un savstarpējo atbilstību pārbaudi starp dažādiem pārskatiem. Pārskatu parakstīšana notiek ar sistēmas rīkiem, izmantojot definētus statusus un nodrošinot dažādiem pārskatiem dažādas statusu plūsmas atkarībā no lietotājam piesaistītajām pieejas tiesībām. Iesniegtos pārskatus pieņem, pārbauda un apkopo gan Valsts kase, gan citas iestādes, kuras izmanto sistēmu informācijas apmaiņai.
   3. ePakalpojumu lietojamības shēma. Piekļuve Valsts kases nodrošinātajiem ePakalpojumiem [https://epakalpojumi.kase.gov.lv](https://epakalpojumi.kase.gov.lv/) .



1. **Vispārīgās prasības un Piegādātājam iepirkuma līguma ietvaros paredzētie darbi.**
   1. Piegādātājs sniedz pakalpojumu – ePakalpojumu sistēmu lietojamības testēšana, izmantojot šādas lietojamības testēšanas metodes:
      1. ePakalpojumu Kvantitatīvo datu analīze, datu iegūšanai izmantojot tīmekļa analīzes rīku, analītikas platformu;
      2. ePakalpojumu lietojamības testi;
      3. Koka tests (informācijas arhitektūra);
      4. Lietotāju intervijas.
   2. ePakalpojumu lietojamības testā, Koka testā, Lietotāju intervijās kopā paredzēts iesaistīt ne vairāk kā 60 ePakalpojumu sistēmu lietotājus. Lietotāju sarakstu nodrošina Pasūtītājs;
   3. Pirms klātienes lietojamības testu uzsākšanas:
      1. Lai izprastu sistēmu darbības biznesa procesu, Piegādātājam jāiepazīstas ar Pasūtītāja norādītajiem sistēmu lietotāju ceļvežiem/rokasgrāmatām un biznesa procesu reglamentējošiem normatīvajiem aktiem, nepieciešamības gadījumā, skaidrojošās informācijas iegūšanai, jālūdz Pasūtītājam nodrošināt intervijas ar Pasūtītāja darbiniekiem;
      2. Lietojamības testu uzdevumus un intervijā uzdodamos jautājumus Piegādātājam jāizstrādā kopīgi ar Pasūtītāju;
      3. Piegādātājam jāsagatavo testēšanas plānu, kurā iekļauta informācija par mērķiem un uzdevumiem, kurus testa dalībniekiem būs jāsasniedz vai jāizpilda testu un interviju laikā, kā arī lietojamības testu gaitas aprakstu. Testēšanas plāns un gaitas apraksts jāsaskaņo ar Pasūtītāju;
      4. Piegādātājam sadarbībā ar Pasūtītāju jāapzina katras sistēmas lietotāju grupu un lietotāju skaitu, saskaņā ar tehniskās specifikācijas 5.2. apakšpunktā noteikto. Pasūtītājam dalībnieku rekrutēšana jāveic sadarbībā ar Piegādātāju (uzaicinājuma veida un teksta apzināšana un sagatavošana, saziņa ar lietotājiem, intervijas laika un vietas precizēšana);
   4. Piegādātājam pēc testēšanas veikšanas ir jāsagatavo lietojamības ziņojumu par katru sistēmu (eKase, ePārskati) tādā formātā, lai pamatojoties uz dokumentā ietverto informāciju, Pasūtītājs turpmāk to varētu izmantot elektronisko ePakalpojumu sistēmu pilnveidošanai. Jāsagatavo vizualizētus ieteikumus jauna vienota dizaina izstrādei abām sistēmām, vīzijas apraksts ar pievienotu vizuālo materiālu par apvienoto portālu. Ziņojumā jāietver:
      1. **Informāciju par iegūtajiem kvantitatīvajiem datiem** un to izpētes rezultātu aprakstu;
      2. **Lietojamības testa** detalizētu atskaiti par testa rezultātiem:
         1. Testa laikā fiksētie komentāri, to tips un svarīgums;
         2. Prioritārā kārtībā detalizēti aprakstītas novērotās lietojamības problēmas un sniegti divi katras problēmas risinājuma varianti;
         3. Ziņojumā iesniegt ilgtermiņa redzējumu sistēmu attīstībai.
      3. **Koka testa** detalizētu atskaiti par testa rezultātiem:
         1. Informācija par testa izpildes rādītājiem;
         2. Vizuāli noformētas meklēšanas ceļu diagrammas;
         3. Apkopoti moderatora novērojumi un lietotāju citāti;
         4. Prioritārā kārtībā aprakstītas novērotās problēmas un sniegti divi katras problēmas risinājuma varianti;
         5. Piedāvāti divi vizuāli uzskatāmi varianti uzlabotai katras ePakalpojumu sistēmas informācijas arhitektūrai.
      4. **Lietotāju interviju** atskaiti par testa rezultātiem detalizētā veidā:
         1. Kopsavilkums ar intervijā biežāk minētajiem komentāriem;
         2. Pa sistēmām segmentēts moderatora uzdoto jautājumu un respondenta sniegto atbilžu apkopojums.
   5. Prasības darbu organizācijai.
      1. Klātienes sistēmu lietojamības testi un intervijas veicami Piegādātāja telpās, izņēmuma gadījumā lietotāja norādītajā vietā Rīgā, par to iepriekš vienojoties ar Pasūtītāju;
      2. Pasūtītājs testos drīkst piedalīties kā neatkarīgs novērotājs, kura komentāri jāņem vērā lietojamības ziņojuma sagatavošanā;
      3. Lai nodrošinātu komunikāciju un lēmumu pieņemšanu, Piegādātājs un Pasūtītājs darbu realizācijas laikā, var rīkot kopējās sanāksmes, kurās piedalīsies kompetenti un pilnvaroti pušu pārstāvji;
      4. Sanāksmes noteiks pēc vajadzības, par to vienojoties vismaz 2 darba dienas iepriekš (pievienojot ierosināto darbu kārtību).
      5. Sanāksmes notiks Pasūtītāja telpās;
      6. Sanāksmes protokolēs Piegādātāja pārstāvis;
      7. Protokolā iekļaujams pieņemto lēmumu saraksts, sanāksmes dalībnieku saraksts, izpildes termiņi, iepriekšējās sanāksmes nolemto jautājumu izpilde;
      8. Protokolus Piegādātājs iesniegs Pasūtītājam saskaņošanai.

|  |  |
| --- | --- |
|  |  |
|  |  |

2. pielikums

iepirkuma

„Valsts kases ePakalpojumu sistēmu

lietojamības izpēte”

(Nr.VK/2017/06) nolikumam

Pieteikums dalībai iepirkumā

Pretendents, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ reģ. Nr. \_\_\_\_\_\_\_\_\_\_\_\_\_\_\_\_\_,

(nosaukums)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(juridiskā adrese, faktiskā adrese)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(tālruņa numurs, faksa numurs, e-pasta adrese)

tā\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_personā\_\_\_\_\_\_\_\_\_\_\_

(personas, kurai ir tiesības pārstāvēt Pretendentu, vārds, uzvārds un amats)

1. Iepazinušies ar iepirkuma „Valsts kases ePakalpojumu sistēmu lietojamības izpēte” Nr. VK/2017/06) nolikumu un tam pievienoto tehnisko specifikāciju, piesakām dalību šajā iepirkumā.
2. Piekrītam ievērot iepirkuma nolikuma prasības.
3. Apliecinām, ka, parakstot iepirkuma līgumu, piegādātājs piekrīt šī iepirkuma līguma publicēšanai pasūtītāja tīmekļvietnē saskaņā ar Publisko iepirkumu likuma 9. panta astoņpadsmito daļu.
4. Apliecinām, ka mūsu rīcībā ir nepieciešamās profesionālās, tehniskās un organizatoriskās spējas, personāls, finanšu resursi, iekārtas un cita fiziska infrastruktūra un resursi, kas nepieciešami potenciālā līguma saistību izpildei;
5. Apsolām ievērot pilnīgu datu drošību gan līguma laikā, gan arī pēc līguma beigām;
6. Mūsu piedāvājumā iekļautā informācija un dokumenti ir pilnīgi un patiesi.
7. Apliecina, ka piedāvājuma cenā ir iekļautas visas izmaksas, kas nepieciešamas un saistītas ar pasūtījuma izpildi, un saprot, ka Pasūtītājs neakceptēs citas papildu izmaksas.
8. (pretendenta nosaukums) atbilst \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (mazā vai vidējā uzņēmuma[[1]](#footnote-2)) kritērijiem.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ / \_\_\_\_\_\_\_\_\_\_\_\_\_\_\_\_\_\_\_ /

(Pretendenta vai tā pilnvarotās personas paraksts) (paraksta atšifrējums)

Vieta \_\_\_\_\_\_\_\_\_\_\_ Datums \_\_\_\_\_\_\_\_\_\_\_\_\_\_\_\_\_

3. pielikums

iepirkuma

„Valsts kases ePakalpojumu sistēmu

lietojamības izpēte”

(Nr.VK/2017/06) nolikumam

Finanšu piedāvājuma veidlapa

Piedāvājam veikt Valsts kases ePakalpojumu sistēmu lietojamības izpēti saskaņā ar tehnisko specifikāciju (nolikuma 1. pielikums) par zemāk norādīto līgumcenu:

|  |  |
| --- | --- |
| Pozīcijas nosaukums | Cena  (EUR)  (bez PVN) |
|  |  |
|  |  |
| Kopā līgumcena EUR (bez PVN) |  |
| PVN (21%) |  |
| Kopējā līguma summa EUR (ar PVN ) |  |

1. Finanšu piedāvājums iesniedzams, izmantojot tabulā minēto formātu.
2. Maksimālā līgumcena ir maksimālā summa, kas var tikt samaksāta piegādātājam noslēgtā līguma ietvaros.

**Mūsu piedāvājuma kopsumma EUR (bez PVN) ir:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ar šo mēs apstiprinām un apliecinām sniegto ziņu patiesumu.

|  |  |
| --- | --- |
| Pretendenta pilnvarotā pārstāvja pilns amata nosaukums: |  |
| Paraksts: |  |
| Paraksta atšifrējums: |  |

4. pielikums

Iepirkuma

„Valsts kases ePakalpojumu sistēmu

lietojamības izpēte”

(Nr.VK/2017/06) nolikumam

**KONFIDENCIALITĀTES SAISTĪBU APLIECINĀJUMS**

Es,**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

vārds uzvārds, personas kods

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Juridiskas personas nosaukums, reģistrācijas Nr., juridiskā adrese

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ieinteresētā PIEGĀDĀTĀJA pārstāvis, apņemos Valsts budžeta elektronisko norēķinu sistēmas “eKase” un Ministriju, centrālo valsts iestāžu un pašvaldību budžeta pārskatu informācijas sistēmas “ePārskati” (turpmāk – Sistēmas) esošo un ar to saistīto informāciju izmantot tikai 25.09.2017. iepirkuma Nr. VK/2017/06 (turpmāk - IEPIRKUMS) piedāvājuma izpildes mērķiem, apzinoties tās ierobežotas pieejamības informācijas statusu un ievērojot Latvijas Republikas normatīvos aktus.

Esmu informēts (-a), ka, neatkarīgi no informācijas vai datu glabāšanas vides un formāta (mutvārdos un visu veidu datu nesējos), izmantojot iegūto piekļuvi Sistēmās esošajai un ar to saistītajai informācijai un datiem tam neparedzētiem nolūkiem, t.sk. nododot trešajām personām, varu nodarīt kaitējumu vai zaudējumus Valsts kasei.

Līdz IEPIRKUMA piedāvājuma iesniegšanas brīdim un pēc tā par ierobežotas pieejamības informāciju ir uzskatāma gan ar IEPIRKUMA piedāvājumu gatavošanu un iesniegšanu saistīta, gan Sistēmās esoša un ar Sistēmām saistīta informācija un dati, t.sk., bet ne tikai:

* fizisko personu dati;
* komerciāla vai tehniska informācija un dati;
* ar Sistēmām saistītā nepublicētā, tikai autorizētiem lietotājiem pieejamā informācija (t. sk. lietotāju rokasgrāmatas vai ceļveži).

Esmu informēts, ka par konfidencialitātes saistību pārkāpumu Valsts kase ir tiesīga piemērot līgumsodu un celt tiesā prasību pret juridiskas personas nosaukums un reģistrācijas numurs par zaudējuma un/vai kaitējuma atlīdzināšanu.

Rīgā, \_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_

(datums) (amats) (paraksts)

1. <https://www.iub.gov.lv/sites/default/files/upload/skaidrojums_mazajie_videjie_uzn.pdf> [↑](#footnote-ref-2)